section_heading: Povijest
paragraph_text: mini|lijevo|200px|Karachi 1889. godine mini|lijevo|200px|Zračna luka Karachi za vrijeme Drugog svjetskog rata Karachi je poznat još od antičkih vremena. Krokola je bilo mjesto, gdje je Aleksandar Makedonski pripremao flotu za povratak u Babiloniju nakon kampanje u dolini rijeke Ind. Arapima je bio poznat kao Debal. Prema legendi od ribarskog naselja je do kraja 1700-ih nastao grad, koji je započeo trgovinu s prekomorskim zemljama. Tada je sagrađena i tvrđava za zaštitu luke. Britanska istočnoindijska kompanija je osvojila grad 1839. godine. Englezi su shvatili značaj luke za izvoz, pa su razvili i proširili luku. Tijekom Prvog indijskog rata za nezavisnost 1857. godine pobunjenici su preuzeli kontrolu nad gradom od Engleza, ali Englezi su pobijedili pobunjenike i ponovo uspostavili kontrolu nad gradom. Prva telegrafska poruka između Indije i Engleske bila je 1864. godine između Karachija i Londona. U Karachiju je rođen osnivač Pakistana Muhammad Ali Jinnah.